**Հավելված N 6  
ՔԿԶՆԾ Տրանշ 1 Հյուսիս-Հարավ ճանապարհային միջանցքի և**

**Արտաշատի խճուղու փոխհատման ճանապարհահատվածի**

**Հողի օտարման և տարաբնակեցման ծրագրի**

**ԱՐՁԱՆԱԳՐՈՒԹՅՈՒՆ**

Քաղաքային կայուն զարգացման ներդրումային ծրագիր Տրանշ 1-ի հողի օտարման և տարաբնակեցման վերաբերյալ հանրային լսման

(Հյուսիս-հարավ ճանապարհային միջանցք-Արտաշատի խճուղի ճանապարհային հանգույց)

***Օրը/ժամը.*** 1 դեկտեմբեր, 2015թ. 15։00 -15։30

***Վայրը.*** Երևանի կառուցապատման ներդրումային ծրագրերի իրականացման գրասենյակ, 7-րդ հարկ, դահլիճ

**Հանդիպումը վարում էին.**

Նորա Մարտիրոսյան` ծրագրի ղեկավար, Քաղաքային կայուն զարգացման ներդրումային ծրագրի, «Երևանի կառուցապատման ներդրումային ծրագրերի իրականացման գրասենյակ» ՀՈԱԿ,

Սիրաք Գյուլբուդաղյան՝ հողի օտարման և տարաբնակեցման մասնագետ, Քաղաքային կայուն զարգացման ներդրումային ծրագիր, «Երևանի կառուցապատման ներդրումային ծրագրի իրականացման գրասենյակ» ՀՈԱԿ:

**Մասնակցում էին՝**

1. Նորա Մարտիրոսյան` ծրագրի ղեկավար, Քաղաքային կայուն զարգացման ներդրումային ծրագիր, «Երևանի կառուցապատման ներդրումային ծրագրի իրականացման գրասենյակ» ՀՈԱԿ,
2. Սիրաք Գյուլբուդաղյան՝ հողի օտարման և տարաբնակեցման մասնագետ, Քաղաքային կայուն զարգացման ներդրումային ծրագիր, «Երևանի կառուցապատման ներդրումային ծրագրի իրականացման գրասենյակ» ՀՈԱԿ,
3. Ռուբիկ Փաշինյան՝ ՀՕՏԾ իրականացնող խմբի տարաբնակեցման և սոցիալական զարգացման հարցերով զբաղվող մասնագետ,
4. Վարդան Կարապետյան՝ տեխնիկական մասնագետ, Քաղաքային կայուն զարգացման ներդրումային ծրագիր «Երևանի կառուցապատման ներդրումային ծրագրի իրականացման գրասենյակ» ՀՈԱԿ,
5. Աննա Մալիկոյան՝ հաղորդակցման և հանրային կապերի մասնագետ, Քաղաքային կայուն զարգացման ներդրումային ծրագիր, «Երևանի կառուցապատման ներդրումային ծրագրի իրականացման գրասենյակ» ՀՈԱԿ,
6. Արուս Հարությունյան՝ խորհրդատու կազմակերպության տարաբնակեցման մասնագետ, Էգիս ինթերնեյշնլ,
7. Տիգրան Գրիգորյան՝ ՄՉՀ, Մարդահամար և Սոցիալ-տնտեսական հետազոտություն իրականցնող կազմակերպության ծրագրի ղեկավար, «Ափթայմ» ՍՊԸ:

Հանրային լսմանն ընդհանուր առմամբ մասնակցել է 9 ԱԵԱ՝ 8 տղամարդ և 1 կին (մասնակիցների ցանկը համապատասխան ստորագրություններով կցված է հանդիպման արձանագրությանը): Հանրային լսման մասին բոլորը ԱԵԱ-երը նախապես տեղեկացվել են հեռախոսային զանգի միջոցով, ինչպես նաև հայտարարությունը հրապարակվել է Հայաստանի հանրապետություն օրաթերթում 29.11.2015-ին:

**Նիստի օրակարգում ներկայացված էին հետևյալ հարցերը՝**

* ՀՕՏ ընթացակարգեր (ազդեցության տեսակներ, փոխհատուցման իրավունքներ, ԲԼՄ)
* Հարց և պատասխան։

**Հանդիպման բացում.**

Հանդիպումը ողջույնի խոսքով բացեց Նորա Մարտիրոսյանը: Նա ԱԵԱ-երին տեղեկացրեց, որ Արտաշատի խճուղին հյուսիս-հարավ միջանցքին միացնելու ճանապարհային հանգույցի նախագծի փոփոխության արդյունքում վերջիններիս կողմից օգտագործվող գույքերի հարող տարածքներում իրականացվելու են ՄՉՀ, մարդահամար և սոցիալ-տնտեսական հետազոտություններ՝ ընդգրկելով նաև նախագծային փոփոխության արդյունքում ամրագրված նոր ազդեցությունները: Նա կարևորեց ԱԵԱ-երի աջակցությունը հետազոտություններում ակտիվ ներգրավվելու, փաստաթղթեր տրամադրելու հանգամանքը, ինչը հնարավորություն կտա համապատասխան մասնագետներին ամբողջական տվյալների բազա պատրաստելու համար: Նա նշեց, որ ԾԻԳ-ի մասնագետները ԱԵԱ-երին կներկայացնեն նախագծային քարտեզը և կծանոթացնեն փոխհատուցման ընթացակարգերին, որից հետո կպատասխանեն ԱԵԱ-երի կողմից բարձրացված բոլոր հարցերին:

**Օրակարգի 1-ին հարցը ներկայացրեց՝** ԾԻԳ-իտարաբնակեցման մասնագետ Սիրաք Գյուլբուդաղյանը։ ԱԵԱ-երին ներկայացրեց կորուստների տեսակները՝ որպես ծրագրային առանձնահատկություն անդրադառնալով նաև ժամանակավոր ազդեցություններին և դրանց փոխհատուցման սկզբունքներին: ԱԵԱ-երը ծանոթացան նկարագրության արձանագրությունների ստորագրման, ծանուցման գործընթացին և հանրային գերակա շահի օրենքով սահմանված ժամկետներին, ինչպես նաև ծանուցումը ստանալուց հետո արձանագրություններում բաց թողնված ազդեցությունների մասին ԾԻԳ գրասենյակ դիմելու և դրանք շտկելու ընթացակարգին: Նա ներկայացրեց նաև բողոքների լուծման եռաստիճան մեխանիզմը՝ ըստ բողոքը դիտարկելու և այն պատասխանելու ժամկետների:

**Հարց և պատասխան՝**

*Հարց 1.* «ԱԿՇՆ ՔՈ» ՍՊԸ ներկայացուցիչ՝ Աշոտ Պապոյան

Եթե նախագծով հաստատված շինությունը դեռ սարքված չէ, ու ջրի խողովակաշարն անցնում է շինության տակով, դրա վրա շինություն կարողանու՞մ ենք սարքել, թե՝ ոչ:

*Պատասխան 1.* Նորա Մարտիրոսյան` ծրագրի ղեկավար

Եթե խոսքը օրինական գույքի մասին է, ապա այդ հատվածը միանշանակ ենթակա է օտարման, քանի որ հետագայում կարող է առաջանալ հաղորդուղու սպասարկման խնդիր, ինչի պատճառով հնարավոր չէ, որ հաղորդուղին անցնի ձեզ պատկանող հողի տակով: Եթե ձեր հողն ապօրինի է, ապա փոխհատուցման են ենթակա միայն հողի վրա առկա բարելավումները, ծառերը և այլն, և հաղորդուղիներն անցկացնելուց հետո այն վերադարձվելու է օգտագործողին հետագա շահագործման համար:

*Հարց 2.* «ԱԿՇՆ ՔՈ» ՍՊԸ ներկայացուցիչ՝ Հայկ Գալստյան

Ճանապարհի լայնացող հատվածում մեր հողից 3 մետր օտարվում է, և մեր խմելու ջրի խողովակներն անցնում են նոր ճանապարհի տարածքով: Ի՞նչ է նախատեսվում այդ մասով:

*Պատասխան 2.* Նորա Մարտիրոսյան` ծրագրի ղեկավար

Բոլոր օրինական հաղորդուղիները՝ լույս, ջուր, կոյուղի, վերականգնվելու են, իսկ ապօրինի հաղորդուղիները՝ ոչ, քանի որ դրա իրավունքը չունենք:

*Հարց 3.* «ԱԿՇՆ ՔՈ» ՍՊԸ ներկայացուցիչ՝ Աշոտ Պապոյան

Արագընթաց մայրուղուց 8մ հեռավորության վրա, որտեղ մեր հողի պարսիպն է, ճանապարհը անվտանգության գոտիով փակվում է, դիմացը մեքենայի ճանապարհ լինելու՞ է, որ այդ խանութները օգտագործվեն:

*Պատասխան 3.* Նորա Մարտիրոսյան` ծրագրի ղեկավար

Ձեր նշած հատվածում մայթ նախատեսված չէ, պարզապես ասֆալտապատում ենք, դիմացը գտնվող առվի բետոնյա սալերը փոխարինելու ենք նորերով: Առհասարակ այն մասերում, որտեղ գույք գույություն չունի, մեր կառավարության կողմից հաստատված ընթացակարգերով հյուսիս-հարավ մայրուղին ենթակա է փակման: Այն պարագայում, եթե առկա է արդեն գործող խանութ, որն ունի օրինական փաստացի մուտք, մենք պարտավորություն ունենք այդ մուտքը վերականգնելու: Այն դեպքերում, երբ դատարկ հող է, և առկա է շինթույլտվություն, բայց փաստացի գործող խանութ կամ այլ հասարակական նշանակության շինություն չկա, մենք կառուցելու ենք մայթ, ինչպես դա արվում է Երևան քաղաքի մյուս խանութների 80%-ի դեպքում:

*Հարց 4.* «ԱԿՇՆ ՔՈ» ՍՊԸ ներկայացուցիչ՝ Աշոտ Պապոյան

Մայթ ասելով մեքենա անցնելու՞ է այդտեղով:

*Պատասխան 4.* Նորա Մարտիրոսյան` ծրագրի ղեկավար

Ոչ:

*Հարց 5.* «ԱԿՇՆ ՔՈ» ՍՊԸ ներկայացուցիչ՝ Աշոտ Պապոյան

Այդ խանութներն ինչպե՞ս են աշխատելու:

*Պատասխան 5.* Սիրաք Գյուլբուդաղյան՝ ԾԻԳ-ի տարաբնակեցման մասնագետ

Գոյություն ունի կասեցման օր գաղափարը, այսինքն կառավարությունը սահմանում է, որ այդ օրվանից հետո կատարված բարելավումները չեն փոխհատուցվում: Հետևաբար, եթե այսօրվա դրությամբ դուք այդտեղ շինություն ունեք, կփոխհատուցվի, բայց եթե շենքները դեռ կառուցված չեն, թեև կա հաստատված նախագիծ, ապա՝ ոչ:

*Հարց 6.* «ԱԿՇՆ ՔՈ» ՍՊԸ ներկայացուցիչ՝ Աշոտ Պապոյան

Իսկ դեպի Արտաշատի խճուղի հատվա՞ծը (նախագծային քարտեզի վրա ԱԵԱ-ն մատնացույց է անում այդ հատվածը):

*Պատասխան 6.* Նորա Մարտիրոսյան` ծրագրի ղեկավար

Ձեր կողմից նշված հատվածը մեր ծրագրի հետ չի առնչվում, դա հյուսիս-հարավ ծրագրով է արված, դուք պետք է իրենց հետ համագործակցեք, այսինքն՝ դիմեք ՀՀ տրանսպորտի նախարարություն և հյուսիս-հարավ ԾԻԳ:

*Հարց 7.* «ԱԿՇՆ ՔՈ» ՍՊԸ ներկայացուցիչ՝ Հայկ Գալստյան

Առուն լցվելու ենթակա է, մենք ամեն տարի կազմակերպված մաքրում ենք, փակվելու դեպքում մաքրման աշխատանքները ո՞նց են իրականացվելու:

*Պատասխան 7.* Վարդան Կարապետյան՝ ԾԻԳ-իտեխնիկական մասնագետ

Առվի ամբողջ հատվածը չի փակվում, փակվում է միայն ճանապարհի լայնացման համար անհրաժեշտ մասը (գծագրի վրա ցույց է տրվում բաց հատվածները): Ինչ վերաբերվում է մաքրման աշխատանքներին, շինարարությունը սկսելու ժամանակ կապալառուն ինչքան հնարավոր է կմաքրի և վերջում առավելագույնս մաքրված տեսքով կհանձնի այն:

*Հարց 8.* «ԱԿՇՆ ՔՈ» ՍՊԸ ներկայացուցիչ՝ Հայկ Գալստյան

Իսկ հետիոտնային անցում լինելու՞ է, ոտքով չենք կարողանում անցնել:

*Պատասխան 8.* Նորա Մարտիրոսյան` ծրագրի ղեկավար

Այս պահին վերգետնյա կամ ստորգետնյա անցումներ չունենք նախատեսված այս հատվածում, մեր ամբողջ ծրագրով ունեցել ենք մեկ դեպք՝ Արտաշատի խճուղու վրա այս պահին կառուցվում է: Մենք նախագծողների հետ կարող ենք քննարկել հասկանալու՝ իրատեսական է, թե՝ ոչ: Եթե ոչ վերգետնյա անցում, ապա գոնե ճանապարհային գծանշումներով անցում կազմակերպել, բայց իհարկե խաչմերուկային հատվածում կարծում եմ անհնար կլինի:

|  |  |
| --- | --- |
| C:\Users\Toshiba\Desktop\NS Interchange\MM\Photos\12356894_772198559590688_4252572229301422949_o.jpg | C:\Users\Toshiba\Desktop\NS Interchange\MM\Photos\12304175_772198599590684_1177032612969728324_o.jpg |
| C:\Users\Toshiba\Desktop\NS Interchange\MM\Photos\12357142_772198766257334_221672667222305944_o.jpg | C:\Users\Toshiba\Desktop\NS Interchange\MM\Photos\12309900_772198782923999_1426763096545472040_o.jpg |

